หุ้นเอเซียติดลบวิตกเงินช่วยเหลือไซปรัส
ตลาดหุ้นเอเชียติดลบเช้านี้ หลังวิตกเงื่อนไขช่วยเหลือทางการเงินไซปรัส
18 มี.ค. 2556

ตลาดหุ้นเอเชียติดลบเช้านี้ หลังวิตกเงื่อนไขช่วยเหลือทางการเงินไซปรัส
ตลาดหุ้นเอเชียปรับตัวลดลงเช้านี้ เนื่องจากนักลงทุนวิตกว่า เงื่อนไขของข้อตกลงให้ความช่วยเหลือทางการเงินแก่ไซปรัส อาจทำให้ยุโรปเข้าสู่ภาวะวิกฤตอีกครั้งดัชนี MSCI Asia Pacific ลดลง 1% ที่ระดับ 135.24 จุด เมื่อเวลา 9.15 น.ตามเวลาโตเกียว 
ดัชนี NIKKEI 225 ตลาดหุ้นญี่ปุ่นเปิดวันนี้ที่ 12,365.44 จุด ลดลง 195.51 จุด, ดัชนี TAIEX ตลาดหุ้นไต้หวันเปิดวันนี้ที่ 7,886.69 จุด ลดลง 40.80 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,974.71 จุด ลดลง 11.79 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,261.16 จุด ลดลง 24.89 จุด และดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 5,101.70 จุด ลดลง 18.50 จุด          หุ้นนิสสัน มอเตอร์ ร่วงลง 2.6%, หุ้นบีเอชพี บิลลิตัน ลดลง 2.1% ขณะที่หุ้นพานาโซนิค คอร์ป บวก 1.2%          ยูโรโซนและกองทุนการเงินระหว่างประเทศ (ไอเอ็มเอฟ) ได้บรรลุข้อตกลงเกี่ยวกับแผนการช่วยเหลือไซปรัสวงเงิน 1 หมื่นล้านยูโร ในช่วงเช้าวันเสาร์ที่ผ่านมา          ตามข้อตกลงช่วยเหลือดังกล่าว ผู้ฝากเงินในธนาคารของไซปรัสจะถูกเก็บภาษีแบบครั้งเดียว (one-off) สำหรับเงินฝาก ซึ่งถือเป็นครั้งแรกที่แผนการช่วยเหลือทางการเงินประเทศในยูโรโซนระบุเงื่อนไขที่ทำให้ผู้ฝากเงินในประเทศนั้นต้องเสียเงินโดยตรง          ผู้มีเงินฝากในบัญชีธนาคารมากกว่า 100,000 ยูโรจะถูกหักภาษี 9.9% และจะมีการเก็บภาษี 6.75% สำหรับจำนวนเงินที่ต่ำกว่านั้น ซึ่งคาดว่าจะช่วยให้ไซปรัสระดมทุนได้ 5.8 พันล้านยูโร